بحر مجتث مثمن خبون اصلم
مفاعلن، فعلاتن، مفاعلن، فعلن
(م.)269، (ﻫ.)222
کیشی، عیالینی ائودن چیخا، گرهک وورسون،
اوشاق اگر سؤزه باخماز، قولاغینی بورسون.
خبرده وار کی:« ائشیکدن گلنده اؤز ائوینه،
خبر وئره اولا داخیل، اقلاً اؤسگورسون!»
یولا گئدنده گؤتوردو ایتی، آتی میندی،
ایتی مرسلییه آتی یاواش ـ یاواش سورسون.
داداش! بو نفس کؤپکدیر، اونو بئله اؤرگت،
کی کوشکورنده گئده، سسلننده «دور!» دورسون.
5 بئله آدام هانی اویدورماسین اونو شئیطان،
ائله کیشی هانی نفس خبیثی اؤلدورسون؟
بولار نهدیر دیییرهن هیدهجی! دانیشما بو گون،
کیشی اودور اوزونو قیرخا، بیقلارین بورسون.
بو سؤزلری دیمهدی یای توکندی، قیش گلدی،
هر اول کسین کؤمورو اولسا کورسونو قورسون.
من اؤز رفیقیمه بیر گون دیدیم:«ـ اوزون قیرخما!
قوجالمیشان!»، آجیشیب ایستهدی منی وورسون!
prs_Arab ara_Arab ara_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab